kardosdrur/scandi-wiki huggingface dataset:
Odawa

Odawa (også Ottawa eller Odaawaa), betyder handelsmænd, er et af amerikas oprindelige folk og Canadas First Nations hvis historiske bosætningsområde er i det nordøstlige skovområde. Deres sprog er en variant af anishinaabemowin, som er et af cirka tyve algonkinsprog.

Historie 
Efter flytning fra østkysten i forhistorisk tid, bosatte de sig på Manitoulin Island, i nærheden af nordkysten af Lake Huron, og på Bruce Peninsula i nutidens provins Ontario som de regner for deres oprindelige hjemland. Efter det 17. århundrede, bosatte de sig også langs Ottawa River, og i staten Michigan i USA, samt i Midtvesten syd for de store søer, ligeledes i USA. I det 21. århundrede, er der er cirka 15.000 Odawaer der bor i Ontario, og Michigan og Oklahoma (tidligere Indianerterritoriet, USA).

Historisk er Odawa kendt for, præcis som algonkiner og ojibwa, at være Frankrigs allierede under krigen mod Irokeserforbundet og Storbritannien under de franske og indianske krige. Pontiac, organisatoren af Pontiacoprøret mod Storbritannien, var en politisk og militær leder hos odawa.

Eksterne kilder og henvisninger 

 Ottawahistorie 

Algonkiner
Laurentiske Bjerge

De Laurentiske Bjerge (fransk: Laurentides, engelsk: Laurentian Mountains) er en urgammel bjergkæde som ligger i provinsen Québec i Canada nord for Saint Lawrencefloden. De udgør den yngste og den mest sydøstlige del af det canadiske skjold . Det højeste punkt er Mont Raoul Blanchard der når op i 1.166 meters højde, nordøst for byen Québec . Flere floder, herunder Rivière Gatineau, har deres kilder i bjergkæden.

De Laurentiske Bjerge er en af de ældste bjergkæder i verden. Den består af sten som skabtes i kambrium-tiden, for 540 millioner år siden.

Eksterne kilder og henvisninger 

Canadas geografi
Québec
Bjergkæder i Nordamerika
Institut supérieur de l'aéronautique et de l'espace

Institut supérieur de l'aéronautique et de l'espace (ISAE-SUPAERO) er et fransk ingeniør-institut tilknyttet Groupe des Écoles Aéronautiques.

Instituttet blev oprettet i 1909 (École nationale supérieure de l'aéronautique et de l'espace) og har i dag omkring 1600 studerende.

Internationalt samarbejde 
ISAE-SUPAERO-samarbejdsuniversiteter:

 Top Industrial Managers for Europe (TIME): Danmarks Tekniske Universitet (DTU), ISAE-SUPAERO

Grader tilbydes 
 Ingeniør SUPAERO
 Mastère Spécialisé (i partnerskab med École nationale de l'aviation civile og École de l'Air)

Eksterne henvisninger

Noter 

Uddannelsesinstitutioner i Frankrig
Tekniske universiteter
Villa Borghese

Villa Borghese er en stor park i det nordøstlige Rom, som har fået sit navn efter slægten Borghese.

Villaen blev opført 1613–1616 på befaling af kardinal Scipione Borghese. Under Camillo Filippo Ludovico Borghese, som var svoger til Napoleon 1., blev den udbygget i klassicistisk stil. Ejendommen er på cirka seks kvadratkilometer.

Populære seværdigheder er Giardino del Lago, ridebaner ved Piazza Siena og Fontana dei Cavalli Marini fra 1770. Casino Borghese huser kunstmuseet Galleria Borghese.

Fontæner i Villa Borghese 
 Fontana del Fiocco
 Fontana dei Cavalli Marini
 Fontana dei Pupazzi
 Fontane Oscure
 Mostra dell'Acqua Felice

Eksterne henvisninger 

Bygninger, konstruktioner og anlæg i Rom
Parker i Italien
Vaginal flatulens

Vaginal flatulens er udledning eller udstødning af luft fra skeden. Det kan ske under eller efter samleje, eller under andre seksuelle akter, under udstrækning eller fysisk træning. Lyden har en vis lighed med flatulens fra anus, men involverer ikke affaldsgasser, og har derfor normalt heller ikke en specifik lugt.

Kvindens kønsorganer
COBIT

Control Objective for Information and Related Technology Standards, forkortet COBIT, er en samling af generelt accepterede og applicerbare standarder indenfor informationsteknologien, der udfærdiges af den internationale IT-Governance-association ISACA (Information Systems Audit and Control Association). Et modsvar inden for finansiel kontrol er COSO.

Størstedelen af information om COBIT er gratis og kan hentes på den officielle hjemmeside.

Eksterne henvisninger 
 COBIT  hos ISACA

Informationsteknologi
It-styring
Aarno Yrjö-Koskinen

Aarno Armas Sakari Yrjö-Koskinen (født 9. december 1885 i Helsinki, død 8. juni 1951 sammesteds) var en finsk politiker, friherre og advokat. 

Yrjö-Koskinen var Finlands udenrigsminister mellem 1931 og 1932 samt Finlands repræsentant i Moskva mellem 1931 og 1940, hvor han også deltog i forhandlingerne med Sovjetunion, som til sidst brød sammen og efterfulgtes af den finske vinterkrig.

Politikere fra Finland
Jurister fra Finland
Personer fra Helsinki
Ivan Majskij

Ivan Mikhajlovitj Majskij (, ; født 19. januar 1884, Kirillov, Novgorod guvernement (nu Vologda oblast), Det Russiske Kejserrige, død 3. september 1975, Moskva, Sovjetunionen) var en sovjetisk politiker, diplomat og historiker, i de nordiske land mest kendt for at have været Sovjetunionens ambassadør i Finland før 2. verdenskrig.

Bibliografi 
 Vor dem Sturm – Erinnerungen an Kindheit und Jugendjahre. Verlag Kultur und Fortschritt: Berlin, 1950
 Neuere Geschichte Spaniens 1808-1917. Verlag Rütten & Loening: Berlin, 1961
 Wer half Hitler? Aus den Erinnerungen eines sowjetischen Diplomaten. Progress Verlag: Moskau, 1964 (Über die angebliche britische Unterstützung der Nationalsozialisten vor dem Zweiten Weltkrieg.)
 Memoiren eines sowjetischen Botschafters. Dietz Verlag: Berlin, 1967 (Viel gelesenes Buch über seine Zeit als Botschafter in Großbritannien, das auf seinen Tagebuchnotizen beruht, die von der Yale University Press veröffentlicht und ins Netz gestellt werden sollen. Wichtig für die Vorgeschichte zum Zweiten Weltkrieg.)
 Das Drama von München. APN-Verlag: Moskau, 1972

Eksterne henvisninger 

 «The Diary of Ivan Maisky, Soviet Ambassador in London, 1934-1943», (engelsk)

Ambassadører fra Sovjetunionen
Politikere fra Sovjetunionen
Personer fra Vologda oblast
Ahja (flod)

Ahja er en biflod til den større flod Emajõgi i det sydøstlige Estland, og er med sine 95 km blandt landets længste floder og den fjerdelængste biflod. Afvandingsområdet er på , og floden har cirka 88 meters højdeforskel.

Kilderne er indsøen Erastvere järv i højdedragene Otepää helt sydøst i Põlvamaa amt, og den løber derfra videre ud i floden Emajõgi cirka 9 km ovenfor dennes udløb i Peipussøen. Den løber blandt andet gennem landsbyerne Vastse-Kuuste og Ahja, førstnævnte ved jernbanen fra Petseri til Tartu. Ved Ahja finder man udspringet Taevaskoja (Himmelkammeret), som er en stejl og meget besøgt naturformation.

Omgivelserne skifter mellem nåleskov, løvskov og moseomåder, i Valgesoo-mosen 5 km syd for byen Ahja er der sat et 24 meter højt udkigstårn op for vandrere. Dette moseområde udgør en gletsjerdal mellem landsbyerne Ahje og Kiidjärve, og har status som naturfredningsområde (10,4 km²)

Ahja er et af de mest populære rekreationsområder for indbyggerne i Tartu, og betegnes som en af de smukkeste floder i hele Estland.

I 1951 blev der bygget et vandkraftværk midtvejs på floden, ved Saesaare 6 km øst for byområdet Kiidjärve. Dette skabte Saesaare-reservoiret, et langt og snoet reservoir, der er meget populært for kanoturister.

Referencer

Eksterne henvisninger 

Floder i Estland
Østersøens afvandingsområde
Newcastle Bispedømme

Newcastle Bispedømme er det nordøstligste stift i Den engelske kirke. Stiftet blev udskilt af Bispedømmet Durham i 1882. 

Stiftet grænser op til Skotland, Nordsøen, Bispedømmet Durham, West Yorkshire og dalenes bispedømme (på en meget kort strækning) og Carlisle Bispedømme.

Stiftets domkirke ligger i Newcastle upon Tyne. Kirken, der er opkaldt efter Sankt Nikolaus, er en tidligere sognekirke, der blev domkirke i 1882.

Stiftet bestcooorår af Northumberland og det tilstødende Alston Moor (i Cumbria). Desuden er hører den nordlige del af Tyne and Wear med til stiftet.   

Anglikanske bispedømmer
Tyne and Wear
Northumberland
Etableret i 1882
Akai

Akai (,  i rōmaji) er et brand af forbrugerelektronik, der nu har hovedkvarter i Singapore. På sit højeste i slutningen af 1990'erne havde Akai Holdings 100.000 medarbejdere og en årlig omsætning på HK$40 milliarder, men det kollapsede i 2000 og skyldte kreditorer 1100 millioner US$. "Akai" betyder "rød", deraf logoets farve, der tidligere også bestod af en rød prik.

Eksterne henvisninger

 Akai
 Akai Professional
 Akai Aust
 Vintage Cassette Decks  samling af Akai Vintage kassettedæk.
 akai.com på archive.org et arkiv af akai.com fra 1996 til 1998.

Elektronikvirksomheder fra Japan
Matthew Day Jackson

Matthew Day Jackson (født i 1974) er en amerikansk kunstner, hvis mangefacetterede kunst omfatter skultur, maleri, collage, fotografering, tegning, video, performance art og installation art. Siden han graduerede med en MFA fra Rutgers University i 2001, efter en BFA fra University of Washington i Seattle, har han haft mange solo-udstillinger. Hans værker er blevet vist på MAMbo Museo d'Arte Moderna in Bologna, Italien; Boulder Museum of Contemporary Art in Boulder, Colorado; the Museum of Fine Arts, Boston; Portland Museum of Art Biennialen i Portland, Maine; og Whitney Biennialen Day for Night i New York.

Eksterne henvisninger 
 Matthew Day Jackson  hos Hauser & Wirth
 
 Ten "Greater New York" Artists Most Likely to Succeed 
 The Saatchi Gallery; About Matthew Day Jackson and his art
 Brooklyn Rail In Conversation Matthew Day Jackson with Charles Schultz
 Bucky (ROYGBV), Proof I/V from Dymaxion Series Print at Museum of Fine Arts, Boston
 

Kunstnere fra USA
Indiens Grand Prix

Indiens Grand Prix var et Formel 1-løb som blev arrangeret på Buddh International Circuit ved New Delhi i Indien fra  til .

Vindere

Eksterne henvisninger 
 Chicane F1 – India GP
Baskerlandet Rundt 2016

Baskerlandet Rundt 2016 var den 56. udgave af cykelløbet Baskerlandet Rundt. Det var det niende arrangement på UCI's World Tour-kalender i 2016 og begyndte 4. og sluttede 9. april 2016. Alberto Contador blev den samlede vinder af løbet.

Hold og ryttere

Danske ryttere 
 Christopher Juul-Jensen kørte for 
 Jesper Hansen kørte for 
 Michael Valgren kørte for

Etaperne

Trøjernes fordeling gennem løbet

Resultater

Eksterne henvisninger 
 
 

2016
UCI World Tour 2016
Paris-Roubaix 2016

Paris-Roubaix 2016 var den 114. udgave af cykelløbet Paris-Roubaix og det var den tredje af de store klassikere. Det var det tiende arrangement på UCI's World Tour-kalender i 2016 og blev arrangeret 10. april 2016.

Hold og ryttere

Danske ryttere 
 Søren Kragh Andersen kørte for 
 Magnus Cort kørte for 
 Lars Bak kørte for 
 Michael Mørkøv kørte for

Ruten

Resultater

Referencer

Eksterne henvisninger 
  
 

2016
UCI World Tour 2016
Anne Marie af Bourbon-Orléans

Anne Marie d'Orléans, (27. august 1669 – 26. august 1728) var fransk prinsesse, hertuginde af Savoyen samt dronning af Sicilien og Sardinien.

Dronning af Sicilien og Sardinien 
Anne Marie af Bourbon-Orléans var dronning af Sicilien i 1713–1720 og dronning af Sardinien i 1720–1728. Hun var gift med hertug Viktor Amadeus II af Savoyen, senere konge af Sicilien og Sardinien.

Forældre 
Prinsesse Anne Marie var datter af hertug Filip 1. af Orléans og dennes første hustru Henriette Anne Stuart af England og Skotland.

Efterkommere 
Anne Marie og Viktor Amadeus fik seks børn. Den næstældste søn – (Karl Emmanuel 3. af Sardinien-Piemont) – var konge af Sardinien i 1730–1773.

En datter blev gift med kong Filip 5. af Spanien. En anden datter blev gift med prins Ludvig af Frankrig (kendt som le Petit Dauphin). Gennem denne datter blev Anne Marie mormor til kong Ludvig 15. af Frankrig.

Huset Savoyen
Huset Bourbon-Orléans
Konservatoriet (ballet)

Konservatoriet eller Et Avisfrieri er en to-akts vaudeville ballet skabt af den danske koreograf og balletmester August Bournonville i 1849 for Den Kongelige Danske Ballet. Ballettens foregår på et dansestudie på Conservatoire de Paris. Bournonville studerede ved Paris Conservatoire i 1820'erne med den berømte danser Auguste Vestris. Balletten startede karrieren for Juliette Price. En divertissement i 1.akt af "Konservatoriet" kaldet "Danseskolen" gav Bournonville mulighed for at vise det grundlæggende i sin stil og højne niveauet af sine koreografier til varig kunst.

Oversigt

Akter 
Den første akt er en genskabelse af en Vestris danse-klasse af den nøjagtige type deltagelse af Bournonville under sit ophold i Paris i 1820'erne. I anden akt er Monsieur Dufour inspektør ved Conservatoire, skriver en ægteskabs-annonce i avisen, men ender med at gifte sig sin husholderske, Mademoiselle Bonjour. Typisk for Bournonville balletter, plottet giver muligheder for at indføre forskellige danse-divertissementer. I anden akt, for eksempel, gør elever af konservatoriet nar af Monsieur Dufour ved at forklæde sig som attraktive kvinder.

Musik 
Vaudeville-genren brugte gerne kendte melodier, der var egnet til at vise periode samt lokalkolorit og for at lette publikums forståelse af handlingen og den omfattende mime. Komponisten Holger Simon Paulli forsøgte i balletten at genskabe Paris i 1820'erne og 1830'erne. Balletten åbner med en orkestreret udgave af Webers vals for klaver, Opfordring til dans. Senere i partituret brugte Paulli Chopins Grande Valse brillante i E-dur og Paisiello aria Nel cor più non mi sento fra operaen La Molinara. Divertissement i act 1 (Pas d'école) er stærkt afhængig musikalske lån og de velkendte pas de trois benytter en del af Pierre Rode Violinkoncert No.7, Op.9 fra 1800, en koncert, der blev brugt som en eksamensstykke for unge violinister på det tidspunkt, hvor Bournonville var bosat i Paris og studerede hos Vestri.

Historie 
Den komplette to-akts ballet blev opført af Den Kongelige Danske Ballet fra 1849 indtil 1934, da det forsvandt fra repertoiret, måske fordi det blev betragtet som gammeldags. I 1942, Harald Lander, Det Kongelige Teaters balletmester på det tidspunkt, brugte "Danseskolen" fra den samlede ballet og iscenesatte det som en én-akts divertissement.
I 1995 bragte Den Kongelige Danske Ballet en komplet to-akt udgave tilbage i repertoiret med hjælp fra tre Bournonville-eksperter: Kirsten Ralov, tidligere assisterende balletmester, solodanser Niels Bjørn Larsen, og lærer Dinna Bjørn, Larsens datter.
Ved at kombinere personlige erindringer af iscenesættelser i begyndelsen af 1930'erne, Bournonvilles notationer og skrifter danser Valborg Borchsenius om Harald Landers iscenesættelse i 1930'erne, blev det muligt at rekonstruere hele balletten "Konservatoriet".

Ballet i Danmark
Balletter af August Bournonville
Dornenreich

Dornenreich er et østrigsk melodisk black metal-band, dannet i 1996.

Medlemmer 
 Eviga - guitar, bas, vokal
 Dragomir / Gilván - trommer, perkussion
 Inve - violin

Tidligere medlemmer 
 Valñes / Dunkelkind - keyboards, vokal

Diskografi

Studiealbum 
 1997: Nicht um zu sterben
 1999: Bitter ist's dem Tod zu dienen
 2001: Her von welken Nächten
 2005: Hexenwind
 2006: Durch den Traum
 2008: In Luft geritzt
 2011: Flammentriebe
 2014: Freiheit

Videoer 
 2009: Nachtreisen

Demoalbum 
 1997: Mein Flügelschlag

Eksterne henvisninger 
 
 

Black metal-grupper
Musikgrupper fra Østrig
Hjallerup Idrætscenter

Hjallerup Idrætscenter beliggende Idræts Allé 1 i 9320 Hjallerup. 

Hjallerup idrætscenter består af to idrætshaller, 25 m svømmebassin, motionscenter, idrætsal, motionscenter med spinning og hold fitness samt cafeteria og fem mødelokaler med mulighed for møder fra 4 - 100 personer.

Hjallerup idrætscenter blev indviet i 1969, som Hjallerup hallen.

Hjallerup Idrætscenter rummer flere forskellige idrætsgrene som håndbold og fodbold (Hjallerup Idrætsforening), svømning (Søhesten), gymnastik, volleyball og line dance (Hjallerup Gymnastikklub), bordtennis (Hjallerup Bordtennisklub,  badminton (Hjallerup Badmintonklub) samt motionscenter med spinning- og fitnesslokale.

Eksterne henvisninger 
 

Idrætsanlæg i Danmark
Bygninger, konstruktioner og anlæg i Brønderslev Kommune
Blizzard North

Blizzard North var Bay Area-afdelingen af den amerikanske spiludvikler Blizzard Entertainment, kendt for Diablo-serien. Studiet var oprindeligt baseret i Redwood City, men flyttede senere til San Mateo, mens Blizzards hovedkvarter var i Irvine i det sydlige Californien.

Spil

Som Condor 
 NFL Quarterback Club '95 (1994) - mobiludgave
 Justice League Task Force (1995) - Mega Drive/Genesis version
 NFL Quarterback Club '96

Som Blizzard North 
 Diablo (1996) - action-rollespil
 Diablo II (2000) - action-rollespil
 Diablo II: Lord of Destruction (2001) - udvidelsespakke

Kilder 
 
 
 
 http://www.gamespot.com/pages/company/index.php?company=39855

Eksterne henvisninger 
 Blizzards websted

Blizzard Entertainment
Condor (flertydig)

Condor er det engelske navn på to arter af vestgribbe: Andeskondor og Californisk kondor.

Condor, The Condor eller El Condor kan også henvise til:

Militær

Skibe

Fly 
 Antonov An-124, et russisk/sovjetisk transportfly (NATO-rapporteringsnavn "Condor")
 Boeing Condor, et ubemandet luftfartøj til tests
 Condor, en version af det ubemandede luftfartøj BQM-147 Dragon, der er "søgjort" til den amerikanske kystvagt
 Curtiss B-2 Condor, et amerikansk bombefly fra 1920'erne
 Curtiss T-32 Condor II, et amerikansk bombefly fra 1930'erne
 Focke-Wulf Fw 200 Condor, et tysk fly brugt til langdistance maritime patruljer og udforskning under 2. verdenskrig
 Schweizer RU-38 Twin Condor, et spionfly
 Wills Wing Condor, et amerikansk hang glider-design

Andet 
 Operation Condor (flertydig), kodenavn for en række militæroperationer
 HMH-464, United States Marine Corps-helikoptereskadrille kendt som the Condors.
 RM Condor, hovedbase for 45 Commando, Royal Marines, i Arbroath på Skotlands østkyst
 Amarah Air Base, en tidligere irakisk luftbase overtaget af koalitionsstyrker i 2003 og omdøbt Camp Condor
 AGM-53 Condor, et ubrugt luft-til-jord-missil af den amerikanske flåde
 Condor (argentinsk missil), et langdistancemissil udviklet af Argentina
 Condor A350, en schweizisk militærmotorcykel
 Condor (PMV), en tysk pansret mandskabsvogn, best kendt for at blive brugt af malaysiske styrker

Virksomheder 
 Condor Flugdienst GmbH (normalt forkortet Condor), et tysk luftfartsselskab
 Aero Condor, et luftfartsselskab fra Lima, Peru
 Condor Cycles, en cykelfabrikant fra London, England
 Condor Ferries, et færgeselskab mellem England og Frankrig
 Condor Films, et film- og tv-produktionsselskab fra Zürich, Schweiz
 Condor, en amerikansk computerspiludvikler, der senere skiftede navn til Blizzard North
Floorballligaen 1995-96

Floorballligaen 1995-96 var den 4. sæson af det danske mesterskab i floorball arrangeret af Dansk Floorball Union. Ligaen blev afviklet med to regioner, øst og vest. De to bedste hold gik til slutspil der blev afviklet over en weekend. 

Det er det 5.DM der afvikles og antal af hold blev i denne sæson udvidet med et hold, da Team Århus Floorball tilmeldte sig i vest. Dermed var i alt 13 hold tilmeldt den bedste række.

Grundspil

Øst

Kampe

Vest

Kampe

Topscorer

Grundspil vest

Grundspil øst

Slutspil

Semifinaler

Finale

Bronze

Topscorer 

Floorball-Ligaen
Liste over altingsmedlemmer

Dette er en liste over de 63 nuværende medlemmer af Islands parlament Altinget i valgperioden 2013 til 2017, samt deres nuværende formænd.

Valgresultater

Liste over valgte altingsmedlemmer

Altingsmedlemmer
Floorballligaen 1996-97

Floorballligaen 1996-97 var den sjette udgave af den bedste danske herrerække i floorball, og blev styret af Dansk Floorball Union. Der deltog 18 hold. Der blev afviklet kvartfinaler bedst af tre kampe for første gang. Selve finalespillet blev afviklet over en weekend i Bavnehøj-Hallen.

Sæsonen 

Fem nye hold var med i årets turnering. For første gang nåede man målet med 10 hold i rækken, da Jægerspris Underducks Floorball Club og KH tilmeldte sig. KH var Københavns Hockeyklub der brugte floorball som vintertræning. I vest var de nye hold Herning Floorball Club der gik i slutspillet samt Esbjerg Sharks FC og Odense Floorball Club.  Slutspillet blev udviklet til at de fire bedste hold i øst og vest mødtes i kvartfinalerne over kryds.  

Sæsonen blev den sidste hvor Københavns FK blev mestre, efter fem danmarksmesterskaber på stribe.

Grundspil

Øst

Kampe

Topscorer

Vest

Kampe

Topscorer

Slutspil

Kvartfinaler

Semifinaler

Finale

Bronze

Topscorer slutspil 

Floorball-Ligaen
Grøn fasan

Grøn fasan () er en hønsefugl, der lever i Japan.

Noter 
 Avibase - the world bird database

Eksterne henvisninger 

Fasaner
Fugle fra Japan
Floorballligaen 1997-98

Floorballligaen 1997-98 var den  8. sæson af den bedste danske herrerække i floorball, og blev styret af Dansk Floorball Union.

Sæsonens optakt og forløb 
19 floorballhold deltog i denne sæson, hvilket var et hold mere end den foregående sæson. For første gang blev både kvartfinaler og semifinaler afgjort over tre kampe. Med 19 hold var der et hold mere end sæson før, og Dansk Floorball Union var tæt på at have to ligaer med 10 hold, som var målet.

Team Århus Floorball fik i sin 3. sæson i ligaen deres første sejr.

Grundspil

Øst

Kampe

Topscorer

Vest

Kampe

Topscorer

Kval spil 
Nedrykker til 1. div. øst: Rødovre Red Bulls FC

Kvalifikationskampe til elitedivision øst:

Helsingør FT - Vanløse Floorball 1-7, 0-9

Nedrykker til 1. div. vest: Ingen

Kvalifikationskampe til elitedivision vest: 

Århus FK - Vissenbjerg GIF Floorball 6-3, 12-2

Slutspil

Topscorer

1.div

Øst

Vest 
Na

Floorball-Ligaen
Lars Eskesen

Lars Eskesen (født 25. maj 1946 i København) er en dansk erhvervsmand.

Lars Eskesen blev født i København som søn af toldforvalter Søren Grønborg Eskesen og Anna Sophie Eskesen, f. Vestergaard.

Han blev student fra Slagelse Gymnasium i 1965 og cand.polit. fra Københavns Universitet i 1970.

Han var 1970-73 økonom i Sparekassen SDS og i Danmarks Sparekasseforening.

1974–79 opbyggede Lars Eskesen den økonomiske afdeling i Sparekassen SDS.

I 1979 blev han direktør for Sparekassen SDS’ sydjyske område. I 1981 rykkede han til Aarhus som direktør for SDS’ aktiviteter i Jylland og på Fyn og indtrådte samtidig i direktionen for Sparekassen SDS, hvor han i 1988 blev udnævnt til ordførende direktør.

1989-98 var Lars Eskesen næstformand for direktionen i Unibank – en fusion mellem Privatbanken, Andelsbanken og Sparekassen SDS.

Tillidsposter 
1981-89 var Lars Eskesen medlem af bestyrelsen for Danmarks Sparekasseforening, og han stod som formand i perioden 1985-89 i spidsen for arbejdet hen mod lovgivningen, der gav sparekasserne adgang til omdannelse til aktieselskaber. Han var tillige i denne periode i bestyrelsen/formand for bl.a. Pengeinstitutternes Betalingssystemer, Lønmodtagernes Dyrtidsfond og Den Europæiske Bankforening.

Siden 1999 har Lars Eskesen været medlem af en række bestyrelser, bl.a. formand for Nordea Invest, the Board of Advisors of Nordic Mezzanine Funds I-III, for biotech-venturefonden Nordic Biotech, Stiftelsen for Sorø Akademi, Nationalbankens Jubilæumsfond og næstformand for ARKEN, Museum for Moderne Kunst.

Referencer 

Erhvervsfolk fra Danmark
Danskere i 1900-tallet
Danskere i 2000-tallet
Personer i Kraks Blå Bog
Panten

Panten er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Panten ligger omkring 40 km øst for Hamborg, 22 km syd for Lübeck, 5 kilometer nordvest for Mölln og cirka 10 km sydvest for Ratzeburg. I kommunen, der mod øst grænser til Elbe-Lübeck-Kanal, ligger desuden landsbyerne Hammer og Mannhagen. Det 147 hektar store Naturschutzgebiet Pantener Moorweiher und Umgebung blev oprettet i 1996. Fredningen omfatter tre moser, der ligger adskilt.

Eksterne kilder/henvisninger 

  
 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg